Dagen efter viste pigerne videoen til flere i skolen og fortalte, at de havde fået ham til at gøre det her. Alle grinede. Tanken strejfede dem slet ikke, at det nok ikke var så fedt for drengen. Han boede alligevel i den anden ende af landet og ville aldrig få det at vide.

Fik ham smækket op på storskærm

Den anden episode fandt sted lidt tid efter. Anna og syv af hendes håndboldveninder var samlet en fredag. De var gået ind på et forum på Arto, hvor de var begyndt at skrive med en masse fyre.

Anna havde skrevet med en fyr i et par dage, som nu spurgte, om de skulle være netkærester. Det havde hun ikke lyst til, men i stedet fandt hun på, at hun og veninderne skulle have det lidt sjovt.

- Han havde tillid til mig og troede, jeg kun var én person, for han kunne ikke se mig. Vi fik ham smækket op på storskærm og fik ham til at pille ved sig selv. Og lige pludselig sad han og rev den af. Vi havde det sygt sjovt og grinede, mens en veninde filmede det hele, husker hun.

Videoen blev vist til alle mulige bagefter i skolen. Igen anede fyren ikke, at der havde været flere end Anna, der havde overværet seancen, og da han boede langt væk, fandt han nok aldrig ud af det. I dag aner hun ikke, hvor den video befinder sig.